ලිට්ල් හවුස් ඔන් ද ප්‍රෙයරි

ලිට්ල් හවුස් ඔන් ද ප්‍රෙයරි පොත් තුල සමන්විත වන්නේ  ලෝරා ඉංග්ල්ස් වයිල්ඩර් (උ. ලෝරා එලිසබෙත් ඉංග්ල්ස්) විසින් රචිත ඇමරිකානු ළමා නවකතා මාලාවකි. මෙම කතාන්තර පදනම්ව ඇත්තේ 1872–94 අතරතුර කාලයෙහිදී ඇමරිකානු මධ්‍ය-බටහිරදිග (විස්කෝන්සින්, කෑන්සස්, මිනසෝටා, සවුත් ඩකෝටා, සහ මිසූරි) තුල ගතවූ ඇයගේ ළමාවිය සහ වැඩිහිටිවිය  මතය.  මෙම නවකතාවලින් අටක් වයිල්ඩර් විසින් ලියා නිම කරන ලද අතර, ඇයගේ ජීවිත කාලසීමාව තුලදීම, හාපර් සහ සහෝදරයෝ විසින්  1930ගණන් සහ  1940ගණන් වලදී ප්‍රකාශයට පත්කෙරිණි.  "ලිට්ල් හවුස්" යන නම, කතා මාලාවෙහි පළමුවන හා තෙවන නවකතාවෙහි සඳහන් වන අතර, තෙවවැන්නට, ලිට්ල් හවුස් ඔන් ද ප්‍රෙයරි යන නමම තබා ඇත. මේ අතර, දෙවන නවකතාව ඇයගේ සැමියාගේ ළමාවිය පිළිබඳව වෙයි.

නවවන නවකතාවෙහි පළමුවන කෙටුම්පත 1971 වසරෙහිදී මරණාපර ලෙසින් ප්‍රකාශයට පත්කෙරුණු අතර සාමාන්‍යයෙන් පොත් මාලාවට එක් කොට සඳහන් කෙරෙයි. අප්‍රබන්ධ දසවන පොත, ඔන් ද වේ හෝම් යනු,  1894 වසරෙහිදී, ඇය සහ ඇයගේ සැමියා සහ ඔවුන්ගේ දියණිය, ඩිස්මිට්, සවුත් ඩකෝටා සිට  මැන්ස්ෆීල්ඩ්, මිසූරි දක්වා පැමිණ,  එහි ස්ථීර ලෙසින් පදිංචි වීමෙන් පසුව ගෙවී ගිය කාලසීමාව තුලදී ඇය විසින් පවත්වාගෙන ගිය ලෝරා ඉංග්ල්ස් වයිල්ඩර්ගේ  දිනපොත අනුසාරයෙන්  විය. මෙයද 1962 වසරෙහිදී මරණාපර ලෙසින් ප්‍රකාශයට පත් කෙරුණු අතර, ඇයගේ දියණිය රෝස් වයිල්ඩර් ලේන් විසින් රචිත පරිකථාවක්ද එහි අඩංගු වෙයි.

ලිට්ල් හවුස් පොත්, වේදිකාව හෝ තිරය හෝ සඳහා අනුවර්තනය කිරීම එක් වරකට වඩා සිදුකොට ඇති අතර, ඒ අතරින් වඩාත්ම සාර්ථක වූයේ 1974 වසරෙහි සිට 1983 වසර දක්වා රූපවාහිනී තිරය මත ප්‍රදර්ශනයවූ ඇමරිකානු රූපවාහිනී කතාමාලාව  ලිටිල් හවුස් ඔන් ද ප්‍රෙයරි වෙයි. මෙයට අමතරව, ඇනිමෙ (ජපාන සජීවකරණය)  (ලෝරා, ද ප්‍රෙයරි ගර්ල්) සහ බොහෝ  ස්වාධීන පෝතක පොත් මෙන්ම, පොත් නිරූපණය කෙරෙන බොහෝ වෙනත්  ආශ්‍ර පොත් සහ අවසරලත් නිෂ්පාදනද වෙති.

ඉතිහාසය

ප්‍රකාශයට පත් කිරීම
ලිට්ල් හවුස් පොත් මාලාවෙහි පළමුවන පොත, ලිට්ල් හවුස් ඉන් ද බිග් වුඩ්ස්, ප්‍රකාශයට පත් කෙරුණේ  1932 වසරෙහිදීය. 

ආශ්‍රිත


ප්‍රවර්ගය:ඇමරිකානු ළමුන්ගේ කතා පොත් මාලා
ප්‍රවර්ගය: 1932 වසරෙහිදී එළිදැක්වුනු කතා පොත් මාලා
ප්‍රවර්ගය:රූපවාහිනී වැඩසටහන් වලට අනුවර්තිත ළමා පොත්
ප්‍රවර්ගය:හාපර් සහ සහෝදරයෝ පොත්